Publication: Magyar Közlöny
Issue: MK-2001-151 (Year: 2001, Number: 151)
Era: 1990-2004
Section: 80/1999. (XII. 28.) GM—EüM—FVM együttes rendelet
Paragraph Index: 534

„3. § (1) Vendéglátó és közétkeztetési tevékenység folytatására, vendéglátó termék előállítására szolgáló üzletre, közétkeztető helyre, annak létesítésére, bővítésére vonatkozó közegészségügyi, élelmiszerhigiéniai és kereskedelmi feltételeket külön jogszabályok tartalmazzák. A vendéglátó és közétkeztetési tevékenység során előállított termékek minőségéért, biztonságosságáért, a laboratóriumi, vagy epidemiológiai alapon igazolt élelmiszer eredetű megbetegedésért a vendéglátó, közétkeztető felel a külön jogszabályban foglaltak szerint. Az a vendéglátó, közétkeztető, aki az általa előállított termékkel laboratóriumi vagy epidemiológiai alapon bizonyítottan élelmiszerfertőzést, élelmiszermérgezést idézett elő, ezzel az eseménnyel kapcsolatos hatósági eljárás, vizsgálat valamennyi indokolt költségét köteles megtéríteni.

Source: https://magyarkozlony.hu/hivatalos-lapok/2735281278f4c2fb84a0505e3dce8405bcffe4aa/dokumentumok/effabf7bfe6891ccbe404a3a56def3ad96c94fb4/letoltes